《齐天乐·客来新述瀛洲胜》
清代·张景祁

台湾自设行省，抚藩驻台北郡城，华夷辐凑，规制日廓，洵海外雄都也。赋词纪盛。

客来新述瀛洲胜，龙荒顿闻开府。画鼓春城，环灯夜市，娖队蛮韡红舞。莎茵绣土。更车走奇肱，马徕瑶圃。莫讶琼仙，眼看桑海但朝暮。
天涯旧游试数。绿无环废垒，唬鵙凄苦。绝岛螺盘，雄关豹守，此是神州庭户！惊涛万古。愿洗净兵戈，卷残楼橹。梦踏云峰，曙霞天半吐。

作者简介：张景祁(1827-?)　清末文学家。浙江钱塘(今杭州)人。原名左钺，字蘩甫，号韵梅（一作蕴梅），又号新蘅主人。同治十三年（公元一八七四年）进士。曾任福安、连江等地知县。晚年渡海去台湾，宦游淡水、基隆等地。工诗词。历经世变，多感伤之音，作品贴近时代，有许多叙事咏史之作。有《新蘅词》、《蘩圃集》、《研雅堂诗、文、骈体文》等。